
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2554 

10 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία βεβαίωσης και καταβολής των ποσών 
που προκύπτουν μετά τον επανυπολογισμό των 
προστίμων με βάση τις διατάξεις της παραγρά¬ 
φου 2 του άρθρου 55 και των μεταβατικών δια¬ 
τάξεων των παραγράφων 4 και 5 του άρθρου 66 
του Ν. 4174/2013 (ΦΕΚ 170 Α'). 1 

Υπαγωγή α. της κτηματογραφούμενης περιοχής του 
Δήμου Ελευθερίου - Κορδελιού του νομού Θεσσα¬ 
λονίκης, νυν Δημοτικής Κοινότητας Ελευθερίου - 
Κορδελιού της Δημοτικής Ενότητας Ελευθερίου - 
Κορδελιού του Δήμου Κορδελιού - Ευόσμου της 
Περιφερειακής Ενότητας Θεσσαλονίκης της Πε¬ 
ριφέρειας Κεντρικής Μακεδονίας στην τοπική αρ¬ 
μοδιότητα του Υποθηκοφυλακείου Θεσσαλονίκης, 
β. της κτηματογραφούμενης περιοχής του Δήμου 
Ευόσμου του νομού Θεσσαλονίκης, νυν Δημοτι¬ 
κής Κοινότητας Ευόσμου της Δημοτικής Ενότη¬ 
τας Ευόσμου του Δήμου Κορδελιού - Ευόσμου 
της Περιφερειακής Ενότητας Θεσσαλονίκης της 
Περιφέρειας Κεντρικής Μακεδονίας, στην τοπική 
αρμοδιότητα του Υποθηκοφυλακείου Νεάπολης 
και γ. της κτηματογραφούμενης περιοχής του Δή¬ 
μου Ωραιοκάστρου του νομού Θεσσαλονίκης, νυν 
Δημοτικής Κοινότητας Ωραιοκάστρου της Δημο¬ 
τικής Ενότητας Ωραιοκάστρου του Δήμου Ωραι¬ 
οκάστρου της Περιφερειακής Ενότητας Θεσσα¬ 
λονίκης της Περιφέρειας Κεντρικής Μακεδονίας, 
στην τοπική αρμοδιότητα του Υποθηκοφυλακεί¬ 
ου Νεάπολης, που θα λειτουργήσουν κατά το με¬ 
ταβατικό στάδιο ως Κτηματολογικά Γ ραφεία για 
τις οικείες περιοχές». 2 


Έγκριση της υπ’ αριθμ. 4537/9-09-2013 απόφασης του 
Πρύτανη του Πανεπιστημίου Πελοποννήσου περί 


ορισμού Αναπληρωτών Πρύτανη στο Πανεπιστή¬ 
μιο Πελοποννήσου. 3 

Τροποποίηση διαπιστωτικής πράξης κατάργησης κε¬ 
νών οργανικών θέσεων προσωπικού με σχέση ερ¬ 
γασίας ιδιωτικού δικαίου του Ελληνικού Κέντρου 
Θαλάσσιων Ερευνών (ΕΛ.ΚΕ.Θ.Ε.). 4 


ΑΠΟΦΑΣΕΙ Σ 

Αριθμ. ΠΟΑ. 1226 (1) 


Διαδικασία βεβαίωσης και καταβολής των ποσών που 
προκύπτουν μετά τον επανυπολογισμό των προστίμων 
με βάση τις διατάξεις της παραγράφου 2 του άρθρου 
55 και των μεταβατικών διατάξεων των παραγράφων 
4 και 5 του άρθρου 66 του Ν. 4174/2013 (ΦΕΚ 170 Α'). 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 8 του άρθρου 66 του 
Ν. 4174/2013 (ΦΕΚ 170 Α'). 

2. Την ΠΟΑ. 1208/3.9.2012 (ΦΕΚ 2306 Β') απόφαση του 
Γ ενικού Γ ραμματέα Δημοσίων Εσόδων «Διαδικασία βε¬ 
βαίωσης και καταβολής των ποσών που προκύπτουν 
μετά τον επανυπολογισμό των προστίμων με βάση τις 
διατάξεις της παραγράφου 2 του άρθρου 55 και των 
μεταβατικών διατάξεων των παραγράφων 4 και 5 του 
άρθρου 66 του Ν. 4174/2013 (ΦΕΚ 170 Α')». 

3. Την ανάγκη επανακαθορισμού της διαδικασίας βε¬ 
βαίωσης και καταβολής των ποσών που προκύπτουν 
μετά τον επανυπολογισμό των προστίμων με βάση τις 
διατάξεις της παραγράφου 2 του άρθρου 55 και των 
μεταβατικών διατάξεων των παραγράφων 4 και 5 του 
άρθρου 66 του Ν. 4174/2013 (ΦΕΚ 170 Α'). 

4. Ότι με την παρούσα δεν προκαλείται δαπάνη σε 
βάρος του Κρατικού Προϋπολογισμού, αντίθετα εκτιμά- 
ται ότι, μετά τον επανυπολογισμό των υπόψη προστί¬ 
μων, θα αυξηθούν οι εισπράξεις των δημοσίων εσόδων, 
αποφασίζουμε: 

Τα ποσά που προκύπτουν μετά τον επανυπολογισμό 
των προστίμων, με βάση τις διατάξεις της παραγράφου 
2 του άρθρου 55 και των μεταβατικών διατάξεων των 
παραγράφων 4 και 5 του άρθρου 66 του Ν. 4174/2013 
(ΦΕΚ 170 Α'), βεβαιώνονται και καταβάλλονται ως εξής: 

1. Τα ποσά προστίμων που μετά τον επανυπολογισμό 
τους είναι μέχρι και τριακόσιες χιλιάδες (300.000) ευρώ: 

α) Εντός των δέκα (10) επόμενων εργάσιμων, για τις 
δημόσιες οικονομικές υπηρεσίες, ημερών από την κοινο¬ 
ποίηση της πράξης επιβολής προστίμου με το ευνοϊκό¬ 
τερο καθεστώς (περιπτώσεις α' και β' της παραγράφου 
4 του άρθρου 66 του Ν. 4174/2013) ή την αποδοχή του 
πρακτικού διοικητικής επίλυσης της διαφοράς (πρακτικό 
αποδοχής της διαφοράς) με το ευνοϊκότερο καθεστώς 
(περίπτωση γ' της παραγράφου 4 του άρθρου 66 του 
Ν. 4174/2013), βεβαιώνεται και καταβάλλεται το εξήντα 
τοις εκατό (60%) του οφειλόμενου ποσού. 

β) Μέχρι την τελευταία εργάσιμη ημέρα του επόμενου 
μήνα, από την κοινοποίηση της πράξης επιβολής προ¬ 
στίμου με το ευνοϊκότερο καθεστώς ή την αποδοχή του 
πρακτικού διοικητικής επίλυσης της διαφοράς (πρακτικό 
αποδοχής της διαφοράς) με το ευνοϊκότερο καθεστώς, 
βεβαιώνεται και καταβάλλεται το υπόλοιπο σαράντα 
τοις εκατό (40%) του οφειλόμενου ποσού. 

2. Τα ποσά προστίμων που μετά τον επανυπολογι- 
σμό τους υπερβαίνουν τις τριακόσιες χιλιάδες (300.000) 
ευρώ σε πέντε (5) ίσες δόσεις, με τον περιορισμό ότι 
η κάθε δόση δεν είναι μικρότερη των εκατόν ογδόντα 
χιλιάδων (180.000) ευρώ, εκτός της τελευταίας. 

Η πρώτη βεβαιώνεται και καταβάλλεται εντός των 
δέκα (10) επόμενων εργάσιμων, για τις δημόσιες οικονο¬ 
μικές υπηρεσίες, ημερών από την κοινοποίηση της πρά¬ 
ξης επιβολής προστίμου με το ευνοϊκότερο καθεστώς 
(περιπτώσεις α' και β' της παραγράφου 4 του άρθρου 
66 του Ν. 4174/2013) ή την αποδοχή του πρακτικού διοι¬ 
κητικής επίλυσης της διαφοράς (πρακτικό αποδοχής της 
διαφοράς) με το ευνοϊκότερο καθεστώς (περίπτωση γ' 
της παραγράφου 4 του άρθρου 66 του Ν. 4174/2013), η 
δεύτερη μέχρι την τελευταία εργάσιμη ημέρα του επό¬ 
μενου μήνα, από την κοινοποίηση της πράξης επιβολής 
προστίμου με το ευνοϊκότερο καθεστώς ή την αποδο¬ 
χή του πρακτικού διοικητικής επίλυσης της διαφοράς 
(πρακτικό αποδοχής της διαφοράς) με το ευνοϊκότερο 
καθεστώς και οι υπόλοιπες τρεις μέχρι την τελευταία 
εργάσιμη, για τις δημόσιες οικονομικές υπηρεσίες, ημέ¬ 
ρα των μηνών που ακολουθούν. 

3. Η απόφαση αυτή ισχύει από την δημοσίευσή της και 
καταλαμβάνει και τις υποθέσεις για τις οποίες δεν έχει 
παρέλθει η προθεσμία βεβαίωσης και καταβολής της 
πρώτης δόσης των παραγράφων 1 και 2 της παρούσας. 

4. Η απόφαση ΠΟΑ. 1208/3.9.2012 (ΦΕΚ 2306 Β') καταρ- 
γείται από την έναρξη ισχύος της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2013 

Ο Γενικός Γραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 


Αριθμ. 55184 (2) 

Υπαγωγή α. της κτηματογραφούμενης περιοχής του 
Δήμου Ελευθερίου - Κορδελιού του νομού Θεσσα¬ 
λονίκης, νυν Δημοτικής Κοινότητας Ελευθερίου - 
Κορδελιού της Δημοτικής Ενότητας Ελευθερίου - 
Κορδελιού του Δήμου Κορδελιού - Ευόσμου της 
Περιφερειακής Ενότητας Θεσσαλονίκης της Περι¬ 
φέρειας Κεντρικής Μακεδονίας στην τοπική αρμο¬ 
διότητα του Υποθηκοφυλακείου Θεσσαλονίκης, β. 
της κτηματογραφούμενης περιοχής του Δήμου Ευ¬ 
όσμου του νομού Θεσσαλονίκης, νυν Δημοτικής Κοι¬ 
νότητας Ευόσμου της Δημοτικής Ενότητας Ευόσμου 
του Δήμου Κορδελιού - Ευόσμου της Περιφερειακής 
Ενότητας Θεσσαλονίκης της Περιφέρειας Κεντρικής 
Μακεδονίας, στην τοπική αρμοδιότητα του Υποθηκο¬ 
φυλακείου Νεάπολης και γ. της κτηματογραφούμε- 
νης περιοχής του Δήμου Ωραιοκάστρου του νομού 
Θεσσαλονίκης, νυν Δημοτικής Κοινότητας Ωραιοκά¬ 
στρου της Δημοτικής Ενότητας Ωραιοκάστρου του 
Δήμου Ωραιοκάστρου της Περιφερειακής Ενότητας 
Θεσσαλονίκης της Περιφέρειας Κεντρικής Μακεδο¬ 
νίας, στην τοπική αρμοδιότητα του Υποθηκοφυλα¬ 
κείου Νεάπολης, που θα λειτουργήσουν κατά το με¬ 
ταβατικό στάδιο ως Κτηματολογικά Γ ραφεία για τις 
οικείες περιοχές». 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ 
ΑΛΛΑΓΗΣ - ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις του Ν. 2664/98 (Α' 275), όπως ισχύει 
και ειδικότερα το άρθρο 23 παράγραφοι 1 και 3α, όπως 
η παρ. 3α προστέθηκε με την παρ. 3 του άρθρου 18 του 
Ν. 3212/2003 (Α' 308). 

2. Τις διατάξεις του Ν. 4164/2013 «Συμπλήρωση των 
διατάξεων περί Εθνικού Κτηματολογίου και άλλες ρυθ¬ 
μίσεις» (Α' 156) και ειδικότερα τις παραγράφους 1 (εδ. 
β) και 11 του άρθρου 1 αυτού. 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Την υπ’ αριθμ. 10887/2007 απόφαση του Υπουρ¬ 
γού Περιβάλλοντος, Ενέργειας και Κλιματικής Αλλαγής 
«Μεταφορά αρμοδιοτήτων και πόρων του Οργανισμού 
Κτηματολογίου και Χαρτογραφήσεων Ελλάδος (Ο.Κ.Χ.Ε.) 
στην ανώνυμη εταιρεία «ΚΤΗΜΑΤΟΛΟΓΙΟ Α.Ε.» (Β'416) 
και ειδικότερα το άρθρο 2 παρ. 3. 

5. Την υπ’ αριθμ. 560/2013 απόφαση του Διοικητικού 
Συμβουλίου της ΕΚΧΑ Α.Ε. (ΕΘΝΙΚΟ ΚΤΗΜΑΤΟΛΟΓΙΟ 
ΚΑΙ ΧΑΡΤΟΓΡΑΦΗΣΗ Α.Ε.) 

6. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Η κτηματογραφούμενη περιοχή του Δήμου Ελευθερίου - 
Κορδελιού του νομού Θεσσαλονίκης, νυν Δημοτικής Κοι¬ 
νότητας Ελευθερίου - Κορδελιού της Δημοτικής Ενό¬ 
τητας Ελευθερίου - Κορδελιού του Δήμου Κορδελιού 
- Ευόσμου της Περιφερειακής Ενότητας Θεσσαλονίκης 
της Περιφέρειας Κεντρικής Μακεδονίας υπάγεται στο 

σύνολό της μετά την περαίωση της κτηματογράφησης 
και κατά το διάστημα της λειτουργίας του μεταβατικού 
Κτηματολογικού Γραφείου στην τοπική αρμοδιότητα 
του Υποθηκοφυλακείου Θεσσαλονίκης. 

Αρθρο 2 

Η κτηματογραφούμενη περιοχή του Δήμου Ευόσμου 
του νομού Θεσσαλονίκης, νυν Δημοτικής Κοινότητας 
Ευόσμου της Δημοτικής Ενότητας Ευόσμου του Δή¬ 
μου Κορδελιού - Ευόσμου της Περιφερειακής Ενότητας 
Θεσσαλονίκης της Περιφέρειας Κεντρικής Μακεδονίας, 
υπάγεται στο σύνολό της μετά την περαίωση της κτη- 
ματογράφησης και κατά το διάστημα της λειτουργίας 
του μεταβατικού Κτηματολογικού Γραφείου στην τοπική 
αρμοδιότητα του Υποθηκοφυλακείου Νεάπολης. 

Άρθρο 3 

Η κτηματογραφούμενη περιοχή του Δήμου Ωραιοκά- 
στρου του νομού Θεσσαλονίκης, νυν Δημοτικής Κοινό¬ 
τητας Ωραιοκάστρου της Δημοτικής Ενότητας Ωραιο- 
κάστρου του Δήμου Ωραιοκάστρου της Περιφερειακής 
Ενότητας Θεσσαλονίκης της Περιφέρειας Κεντρικής 
Μακεδονίας υπάγεται στο σύνολό της μετά την περαί¬ 
ωση της κτηματογράφησης και κατά το διάστημα της 
λειτουργίας του μεταβατικού Κτηματολογικού Γ ραφεί¬ 
ου στην τοπική αρμοδιότητα του Υποθηκοφυλακείου 
Νεάπολης. 

Αρθρο 4 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,4 Οκτωβρίου 2013 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 

ΚΛΙΜΑΤΙΚΗΣ ΑΛΛΑΓΗΣ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΙΩΑΝΝΗΣ ΜΑΝΙΑΤΗΣ ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. αποφ. 1 (3) 

Έγκριση της υπ’ αριθμ. 4537/9-09-2013 απόφασης του 
Πρύτανη του Πανεπιστημίου Πελοποννήσου περί ορι¬ 
σμού Αναπληρωτών Πρύτανη στο Πανεπιστήμιο Πε¬ 
λοποννήσου. 

ΤΟ ΣΥΜΒΟΥΛΙΟ ΤΟΥ 
ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
(Συνεδρίαση 6/12.9.2013) 

Έχοντας υπόψη: 

1. Τις διατάξεις του άρθρου 8 παρ. 17 του Ν. 4009/2011 
(ΦΕΚ 195Α/06.09.11) «Δομή, λειτουργία, διασφάλιση της 
ποιότητας των σπουδών και διεθνοποίηση των Ανώτα¬ 
των Εκπαιδευτικών Ιδρυμάτων». 

2. Τις διατάξεις του άρθρου 12 παρ. 3 του Ν. 4076/2012 
(ΦΕΚ 159/10.8.2012) «Ρυθμίσεις θεμάτων Α.Ε.Ι. και άλλες 
διατάξεις». 

3. Την υπ’ αριθμ. 4088/31.07.13 (ΦΕΚ 396/14.08.13, τ. ΥΟΔΔ) 
απόφαση της 5ης συνεδρίασης του Συμβουλίου του 
Πανεπιστημίου Πελοποννήσου με την οποία διορίστηκε 
ο Καθηγητής Κωνσταντίνος Μασσέλος ως Πρύτανης 
του Πανεπιστημίου Πελοποννήσου με τετραετή θητεία 
από 1.9.2013 έως 31.8.2017 


4. Το γεγονός ότι δεν προκαλείται δαπάνη σε βάρος 
του προϋπολογισμού του Πανεπιστημίου Πελοποννήσου 
και του Κρατικού Προϋπολογισμού (άρθρο 90 του ΠΔ 
63/2005 «Κώδικας Νομοθεσίας για την Κυβέρνηση και 
τα Κυβερνητικά όργανα»), αποφασίζει: 

Εγκρίνει την υπ’ αριθμ. 4537/9-09-2013 απόφαση του 
Πρύτανη του Πανεπιστημίου Πελοποννήσου περί ορι¬ 
σμού Αναπληρωτών Πρύτανη στο Πανεπιστήμιο Πελο¬ 
ποννήσου, η οποία έχει ως ακολούθως: 

«ΠΡΑΞΗ ΤΟΥ ΠΡΥΤΑΝΗ 
ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

Θέμα: Ορισμός Αναπληρωτών Πρύτανη Πανεπιστημίου 
Πελοποννήσου. 

Ο Πρύτανης του Πανεπιστημίου Πελοποννήσου 

Έχοντας υπόψη: 

1. Τις διατάξεις του άρθρου 8 παρ. 17 του Ν. 4009/2011 
(ΦΕΚ 195Α'/06.09.11) «Δομή, λειτουργία, διασφάλιση της 
ποιότητας των σπουδών και διεθνοποίηση των Ανώτα¬ 
των Εκπαιδευτικών Ιδρυμάτων». 

2. Τ ις διατάξεις του άρθρου 12 παρ. 3 του Ν. 4076/2012 
(ΦΕΚ 159Α/10.08.2012) «Ρυθμίσεις θεμάτων Α.Ε.Ι. και άλλες 
διατάξεις». 

3. Την υπ’ αριθμ. 4088/31.07.13 (ΦΕΚ 396/14.08.2013, 
τ. ΥΟΔΔ) απόφαση της 5ης συνεδρίασης του Συμβου¬ 
λίου του Πανεπιστημίου Πελοποννήσου με την οποία 
διορίστηκε ο Καθηγητής Κωνσταντίνος Μασσέλος ως 
Πρύτανης του Πανεπιστημίου Πελοποννήσου με τετρα¬ 
ετή θητεία από 1.9.2013 έως 31.8.2017. 

4. Το γεγονός ότι δεν προκαλείται δαπάνη σε βάρος 
του προϋπολογισμού του Πανεπιστημίου Πελοποννήσου 
και του Κρατικού Προϋπολογισμού (άρθρο 90 του ΠΔ 63/ 
2005 «Κώδικας Νομοθεσίας για την Κυβέρνηση και τα 
Κυβερνητικά όργανα»), αποφασίζει: 

Ορίζει Αναπληρωτές Πρύτανη του Πανεπιστημίου Πε¬ 
λοποννήσου τους εξής: 

1. Τον Καθηγητή του Τμήματος Φιλολογίας Γεώργιο 
Ανδρειωμένο του Βασιλείου με Α.Δ.Τ. Μ 240209, ως 
Αναπληρωτή Πρύτανη για θέματα Διοίκησης και Προ¬ 
σωπικού. 

2. Τον Καθηγητή του Τμήματος Οργάνωσης και Δια¬ 
χείρισης Αθλητισμού Κωνσταντίνο Γεωργιάδη του θε¬ 
οχάρη με Α.Δ.Τ. ΑΕ135011, ως Αναπληρωτή Πρύτανη για 
θέματα Δια Βίου Μάθησης. 

3. Τον Αναπληρωτή Καθηγητή του Τμήματος Θεα¬ 
τρικών Σπουδών Χρήστο Καρδάρα του Δημητρίου με 
Α.Δ.Τ. Ρ 627203, ως Αναπληρωτή Πρύτανη για Φοιτητικά 
θέματα. 

4. Τον Καθηγητή του Τμήματος Οργάνωσης και Δια¬ 
χείρισης Αθλητισμού Αθανάσιο Κριεμάδη του Χρήστου 
με Α.Δ.Τ. X 284509, ως Αναπληρωτή Πρύτανη για θέματα 
Οικονομικής Διαχείρισης και Υποδομών. 

5. Την Αναπληρώτρια Καθηγήτρια του Τμήματος Πο¬ 
λιτικής Επιστήμης και Διεθνών Σχέσεων Κωνσταντί¬ 
να Μπότσιου του Ευαγγέλου με Α.Δ.Τ. Τ 143087, ως 
Αναπληρώτρια Πρύτανη για θέματα Εκπαίδευσης και 
Διασφάλισης Ποιότητας. 

6. Την Αναπληρώτρια Καθηγήτρια του Τμήματος Νο¬ 
σηλευτικής Μαρία Τσιρώνη του Παναγιώτη με Α.Δ.Τ. 
ΑΒ 802499, ως Αναπληρώτρια Πρύτανη για θέματα υπη¬ 
ρέτησης της κοινωνίας και της περιφερειακής ανάπτυξης. 

7. Τον Αναπληρωτή Καθηγητή του Τμήματος Πλη¬ 
ροφορικής και Τηλεπικοινωνιών Γεώργιο Τσούλο του 
Βασιλείου με Α.Δ.Τ. Τ 422692, ως Αναπληρωτή Πρύτανη 
για θέματα Έρευνας και Ανάπτυξης. 

Ο Πρύτανης 

ΚΩΝΣΤΑΝΤΙΝΟΣ ΜΑΣΣΕΛΟΣ» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Συμβουλίου 
ΚΩΝΣΤΑΝΤΙΝΟΣ ΣΒΟΛΟΠΟΥΛΟΣ 

-♦- 

Αριθμ. 20011/6699 (4) 

Τροποποίηση διαπιστωτικής πράξης κατάργησης κενών 
οργανικών θέσεων προσωπικού με σχέση εργασίας 
ιδιωτικού δικαίου του Ελληνικού Κέντρου Θαλάσσι¬ 
ων Ερευνών (ΕΛ.ΚΕ.Θ.Ε.). 

Ο ΑΝΤΙΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Έχοντας υπόψη: 

1) Τις διατάξεις της παρ. 2 του άρθρου 34 του Ν. 4024/ 
2011 (ΦΕΚ 226/τ. Α'/27-10-2011). 

2) Το ΦΕΚ 441/τ. Β711-4-2006 σύστασης πενήντα τριών 
(53) οργανικών θέσεων με σχέση εργασίας Ιδιωτικού Δι¬ 
καίου Αορίστου Χρόνου στο Ελληνικό Κέντρο Θαλασσί¬ 
ων Ερευνών (ΕΜΕ.Θ.Ε.) κατ’ εφαρμογή του π.δ. 164/2004. 

3) Το ΦΕΚ 1027/τ. Β731-7-2006 σύστασης μίας (1) ορ¬ 
γανικής θέσης με σχέση εργασίας Ιδιωτικού Δικαίου 
Αορίστου Χρόνου στο Ελληνικό Κέντρο Θαλασσίων 
Ερευνών (ΕΛ.ΚΕ.Θ.Ε.) κατ’ εφαρμογή του π.δ. 164/2004. 

4) Την απόφαση Δ.Σ. Συνεδρία 154η/16-12-2011 περί 
κατάργησης κενών οργανικών θέσεων ιδιωτικού δικαίου 
αορίστου χρόνου. 

5) Το ΦΕΚ 3320/τ. Β’ /30-12-2011 στο οποίο δημοσιεύθη- 
κε η υπ’ αριθμ. Δ.Υ./6150/27-12-2011 απόφαση κατάργησης 
κενών οργανικών θέσεων ιδιωτικού δικαίου αορίστου 
χρόνου του ΕΜΕ.Θ.Ε. 

6) Την απόφαση Δ.Σ. Συνεδρία 185η/Θ.Α/9-9-2013 Εκλο¬ 
γή αντιπροέδρου του Δ.Σ. του ΕΛ.ΚΕ.Θ.Ε. και εκχώρηση 
αρμοδιοτήτων - Ορθή Επανάληψη. 

7) Την απόφαση Δ.Σ. Συνεδρία 186η/Θ.Γ.33/20-9-2013 
Τροποποίηση απόφασης κατάργησης κενών θέσεων 
ΙΔΑΧ, διαπιστώνουμε: 


Τροποποιούμε την υπ’ αριθμ. Δ.Υ./6150/27-12-2011 πράξη 
κατάργησης κενών οργανικών θέσεων ιδιωτικού δικαίου 
αορίστου χρόνου του ΕΛ.ΚΕ.Θ.Ε. η οποία δημοσιεύθηκε 
στο ΦΕΚ 3320/τ. Β730-12-2011 ως εξής: 

α) Ο πίνακας κατανομής των θέσεων στην κατηγορία 
ΔΈ. του κλάδου Τεχνικού διαμορφώνεται όπως παρα¬ 
κάτω: 


ΦΟΡΕΑΣ: ΕΛΛΗΝΙΚΟ ΚΕΝΤΡΟ ΘΑΛΑΣΣΙΩΝ ΕΡΕΥΝΩΝ 

Αριθμός Οργανικών Θέσεων Φορέα 

ΜΟΝΙΜΟ ΠΡΟΣΩΠΙ¬ 
ΚΟ ΜΕ ΣΧΕΣΗ ΕΡ¬ 
ΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ 

Σύνολο 

προβλεπόμενων 
οργανικών 
θέσεων ΙΔΑΧ 

Καλυμμένες 

Κενές 

Καταργούμενες 

Θέσεις 

ΚΑΤΗΓΟΡΙΑ ΔΕ 





Τ εχνικού 

2 

2 

0 

0 


γ) Ο πίνακας κατανομής των θέσεων ως προς τα σύ¬ 
νολα του διαμορφώνεται όπως παρακάτω: 


ΦΟΡΕΑΣ: ΕΛΛΗΝΙΚΟ ΚΕΝΤΡΟ ΘΑΛΑΣΣΙΩΝ ΕΡΕΥΝΩΝ 

Αριθμός Οργανικών Θέσεων Φορέα 






ΜΟΝΙΜΟ ΠΡΟΣΩΠΙ¬ 
ΚΟ ΜΕ ΣΧΕΣΗ ΕΡ¬ 
ΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ 

Σύνολο 

προβλεπόμενων 
οργανικών 
θέσεων ΙΔΑΧ 

θ' 

ω 

> 

ν ω 

ϋ 

=1 

I) 

ο 

θ' 

ν ω 

> 

ω 

Καταργούμενες 

Θέσεις 

Σύνολο 

54 

44 

10 

10 


Η πράξη αυτή να δημοσιευθεί στην Εφημερίδα της 
Κυβερνήσεως. 


Ανάβυσσος, 30 Σεπτεμβρίου 2013 

Ο Αντιπρόεδρος του Διοικητικού Συμβουλίου 
ΒΑΣΙΛΕΙΟΣ ΛΥΚΟΥΣΗΣ 

